№ 2- Көшірме

 Ш Е Ш І М

Қазақстан Республикасы атынан

2015 жылғы 13 қараша А. қаласы

А. облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья О. болып, хатшылықта С. отырып, Ақтөбе қаласы прокурорының көмекшісі Д-ның, «А. қаласы білім бөлімі» ММ-нің қорғаншылық және қамқоршылық органының өкілі Ш-ның, мүдделі жақ- -К-дің, арыз берушілер Е. пен Б-ның қатысуларымен жабық сот мәжілісінде Е. мен Б-ның бала асырап алу туралы арызы бойынша азаматтық істі қарап,

А Н Ы Қ Т А Ғ А Н Ы:

 Е. пен Б. сотқа бала асырап алу туралы арыз беріп, онда өздері 03.02.2008 жылдан бастап заңды некеде тұратынын, медициналық көрсеткіштер бойынша өз балаларының болмауына байланысты бала асырап алу туралы шешім қабылдағанын, сол себепті 03.06.2015 жылы дүниеге келген К. асырап алғылары келетінін, тұрмыстық, материалдық жағдайлары, денсаулықтары бала асырап алуға мүмкіншіліктері бар екендігін айтып, баланың туу туралы акт жазбаларына аты жөнін «А.»,- деп, туған күнін, айын, жылын «03.06.2015 жылы», - деп өзгертуді, әкесі ретінде «Е», анасы ретінде «Б» деп жазуды, ал туған жерін өзгертусіз қалдырудысұраған.

 Сот мәжілісінде арыз берушілер Е. пен Б. өздерінің бала асырап алу туралы арызын толық қуаттап, қосымша арыз беріп, онда 03.02.2008 жылдан бастап заңды некеде тұратынын, медициналық көрсеткіштер бойынша өз балаларының болмауына байланысты бала асырап алу туралы шешім қабылдағанын, сол себепті 03.06.2015 жылы дүниеге келген К-ні асырап алғылары келетінін, баланың анасы К. Б-ның тумасы болып келетінін, баланың анасы асырап алуға келісімін бергенін, бала туғаннан бастап өздерінің тәрбиесінде екенін, бауыр басып қалғанын, баланы асырап бағуға толық мүмкіншіліктері келетінін, тұрмыстық, материалдық жағдайларының жақсы екенін мәлімдеп, баланың туу туралы акт жазбаларына аты жөнін «Е»,- деп, туған күнін, айын, жылын «03.06.2015 жылы», - деп өзгертуді, әкесі ретінде «Е», анасы ретінде «Б» деп жазуды, ал туған жерін өзгертусіз қалдырудысұрады.

 Сот мәжілісінде мүдделі жақ - баланың биологиялық анасы К. өзінің 03.06.2015 жылы дүниеге келген К-ді туыстары Е пен Б-ға, яғни арыз берушілерге асырап алуға келісім бергенін мәлімдеді. Болашақта оларға ешқандай талабы болмайтынын айтып көрсетті.

 Сот мәжілісінде «А. қаласы білім бөлімі» ММ-нің қорғаншылық және қамқоршылық органының өкілі Ш. арызды қолдады және өзінің қорытындысында Е. пен Б-ның бала асырап алу туралы арыздарын қанағаттандыруға болады деп есептейді.

 Сот, іс материалдарын зерттеп, тараптарды тыңдап, арыз қанағаттандырылуға жатады деген қорғаншылық және қамқоршылық органының өкілінің пікірі мен прокурордың қорытындысын тыңдап, арызданушылардың бала асырап алу туралы арызы төменде көрсетілген негіздермен қанағаттандырылуға жатады деп санайды.

 03.06.2015 жылы туылған К-нің туу туралы акт жазбасында, анасы ретінде К. деп жазылған, ал әкесі ретінде жазылмаған. Бала некесіз дүниеге келген.

 Асыранып алынатын баланың анасы К. өзінің 11.10.2015 жылғы арызына сәйкес, баласы Р-ды арыз берушілерге асырап алуға келісімін берген. Бұл арыз нотариалды куәландырылған.

 Қазақстан Республикасы «Неке (ерлі-зайыптылық) және отбасы туралы» Заңы (бұдан былай – Заң) 84-бабының 1-тармағына сәйкестууы осы Кодексте белгіленген тәртіппен тіркелген және толық тән саулығы, психикалық, рухани және адамгершілік жағынан дамуын қамтамасыз ету мүмкіндіктері ескеріле отырып, кәмелетке толмаған балаларға қатысты тек қана солардың мүддесінде асырап алуға жол беріледі.

Арыз берушілер Е. пен Б. 03.02.2008 жылдан бастап заңды некеде.

 06.10.2015 жылғы тұрғын-жайды тексеру актісінің қортындысына сәйкес Е. пен Б. мына мекен-жайда тұрады: А. қаласы, Г. көшесі, 00 үй, 00 пәтер. Үй бір бөлмеден тұрады. Үйдің жалпы ауданы 29,2 шаршы метірді, тұрғылықты ауданы 16,3 шаршы метірді құрайды. Үйде баланың өсіп-өніп, тәрбиеленуі үшін барлық қажетті жиhаздармен және техникалық жабдықтармен қамтамасыз етілген.

 Е «Н» ЖШС-де жүргізуші болып, ал Б МКҚК №00 «мммм» МДҰ-да тәрбиешінің көмекшісі болып жұмыс жасайды. Отбасының орташа айлық табысы 113000 теңге.

 Медициналық қорытындыларына сәйкес Е. пен Б. тері-венерологиялық, психиатрлық, наркологиялық диспансерлерінде есепте жоқ. ВИЧ/ЖЌТБ ауруына шалдықпаған, дендері сау.

 Қазақстан Республикасы Бас прокуратурасының құқықтық статистика және арнайы есепке алу жөніндегі Комитетінің А. облысы бойынша басқармасымен берілген 26.10.2015 жылғы анықтамаларына сәйкес Е. пен Б. бұрын қылмыстық жауапкершілікке тартылмаған.

Сот мәжілісінде Е. Пен Б-ның бала асырап алу туралы арызын қанағаттандырудан бас тартуға қандай-да бір негіз анықталған жоқ.

 Сондықтан сот, Е. пен Б-ның бала асырап алу туралы арызын толығымен қанағаттандырады.

 Осыған байланысты сот асырап алушылардың өтініші бойынша асырап алушыларды баланың ата-анасы ретінде көрсетуге болады деп санайды, себебі бұл жағдай Қазақстан Республикасы «Неке (ерлі-зайыптылық) және отбасы туралы» Кодексінің 99-бабының 1- тармағына сәйкес.

 Кодекстің 97-бабының 2-тармағына сәйкесегер бұл баланың мүдделерiне қайшы келмесе, асырап алынған балаға бала асырап алушының өтiнiшi бойынша бала асырап алушының тегi, сондай-ақ ол көрсеткен аты берiледi делінген.

Сондай-ақ, Кодекстің 98-бабының 1-тармағына сәйкес бала асырап алу құпиясын қамтамасыз ету үшiн бала асырап алушының өтiнiшi бойынша асырап алынған баланың туған күнi, айы, жылы алты айдан аспайтын мерзімге, сондай-ақ оның туған жерi өзгертiлуi мүмкiн.

 Отбасылық заңмен белгіленген барлық жағдайда, сот арызданушылардың, асырап алынатын баланың тегін, атын, әкесінің атын өзгерту туралы тілектерін ескеріп қанағаттандыруы тиіс.

 Қазақстан Республикасы «Неке (ерлі-зайыптылық) және отбасы туралы» Кодексінің 63-бабының 3-тармағына сәйкес ата-аналарының қалауы бойынша баланың тегі ұлттық дәстүрлер ескеріле отырып, әкесі сияқты, анасы тарапынан да әкесінің немесе атасының аты берілуі мүмкін, осыған сәйкес асырап алынушының тегін тегін «Е», есімін «Б», әкесінің атын «А.»,- деп өзгертуге болады деп санайды.

 Жоғарыда аталғандардың негізінде, Қазақстан Республикасы Азаматтық іс жүргізу Кодексінің 317-5-бабын басшылыққа алып, сот

Ш Е Ш І М Е Т Т І:

 Е. мен Б-ның бала асырап алу туралы арызы қанағаттандырылсын.

 03.02.2015 жылы дүниеге келген К, 19.09.1974 жылы А. облысында дүниеге келген Е. Және 16.05.1976 жылы А. облысында дүниеге келген Б-мен асырап алынсын.

 К-дің туу туралы акт жазбасына баланың ата-анасы ретінде әкесі «Е» және анасы «Б» деп жазылсын, тегі «Е.», есімі «Б.», «А.»,- деп, туған күні айы, жылы «03.05.2015 жыл»,-деп өзгертілсін, ал туған жері бұрынғыдай өзгеріссіз қалдырылсын.

Шешімге разы емес тараптар оған оның көшірмесі тапсырылған уақыттан бастап 15 күн ішінде А. облыстық сотына А. облысының кәмелетке толмағандардың істері жөніндегі мамандандырылған ауданаралық соты арқылы шағым немесе наразылық келтіруге құқылы.

Судья: О.

 Көшірме дұрыс

 Судья: О.